eelnõu

NARVA  LINNAVALITSUS

K O R R A L D U S
Narva





                       ………….. 2020 nr ........

Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb vara mahakandmist oma bilansist. Mahakantav vara on Narva Noorte Meremeeste Klubi kasutuses olev mikrobuss ning Narva Spordikeskuse kasutuses olev operaatori mudel.
Vastavalt Introx OÜ 11.12.2018. a koostatud sõiduki ülevaatuse protokollile nr 20200904 on mikrobuss tehniliselt hävinenud, on nähtavad põlengu jäljed. Salongi osad ja polstri katted puuduvad, veermikud vajavad täistaastamist (pärast põlengut täielikult kahjustatud). Sõidukil on olnud Eestis 5 liiklusõnnetust, mis mõjutavad selle turuhinna vähenemist. Puuduvad mõned kere-, salongi- ja mootoriosad. Arvestades antud sõidukile vajaolevate varuosade hulka ja nende maksumust, samuti pleki-, lukkseppa- ja muid kere- ja värvimistöid, ei ole sõiduki taastamine otstarbekas. Sõiduki taastamise hind ületab mitu korda tema keskmist turuhinda. Küsimust arutati Narva Linnavalitsuse linnavarakomisjoni 21.05.2020. a istungil (protokoll nr 5, punkt 4). Otsustati rahuldada Narva Linnavalitsuse Kultuuriosakonna vara bilansist mahakandmise taotlus.
Vastavalt Narva Spordikeskuse 15.01.2020. a taotlusele on operaatori mudelis toodud andmed vananenud ning ei ole tõesed. Operaatori mudel oli koostatud MTÜ Narva Spordikeskuse jaoks ning ei kehti munitsipaalasutuse suhtes. Küsimust arutati Narva Linnavalitsuse linnavarakomisjoni kahel istungil (13.02.2020 protokoll nr 2, punkt 7 ja 11.03.2020 protokoll nr 3, punkt 14). Otsustati rahuldada Narva Linnavalitsuse Kultuuriosakonna vara bilansist mahakandmise taotlus.
2. Õiguslikud alused

2.1 Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 lõike 2 alusel otsustab vallasasja kõlbamatuks tunnistamist ja mahakandmist, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 eurot, Narva Linnavalitsus.
3. Otsus

3.1 Tunnistada Narva Noorte Meremeeste Klubi kasutuses olev vara kõlbmatuks:

· mikrobuss VW Transporter kombi, reg. nr. 327TCV, inventarinumber 155405-004-00, soetamisaeg 25.12.2003. a, bilansiline maksumus 6 327,25 eurot, kulum 100%.
3.2 Tunnistada Narva Spordikeskuse kasutuses olev vara kõlbmatuks:

· operaatori mudel, inventarinumber 156600-001-00, soetamisaeg 2003. a, bilansiline maksumus 18 853,94 eurot, kulum 100%.
3.3 Kanda korralduse punktides 3.1 ja 3.2 nimetatud vara maha.

4. Rakendussätted 

4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.

